text: Eufori i Sønderjyske efter sejren på 3-2 over FC Midtjylland
  20 marts 2016 kl. 16.04
  Sønderjyske og FC Midtjylland leverede søndag en af sæsonens bedste kampe i Superligaen. Med sejren ligger sønderjyderne nu nummer to i superligaen.
  FC Midtjylland førte 2-0 ved pausen, men tre hurtige mål vendte kampen i Haderslev, og Sønderjyske vandt 3-2 over FC Midjylland.
  De tre point sender Sønderjyske op på andenpladsen uden mulighed for at blive overhalet, inden runden er færdigspillet.
  Sønderjyske møder i næste runde Superligaens tophold FCK i Telia Parken.
  